isem ta' Pawlu Aquilina jibqa' marbut mar-raħal tagħna s-Siġġiewi. Kull min inzertah ħaj matul ħajtu jaf x'bniedem kien: karattru ħelu, umli, altruwista u fuq kollox studjuż. Jibqa' mfakkar għall-kontribut kbir li ta għat- tkattir tal-letteratura Maltija u kompla poġġa lis-Siġġiewi fuq il-mappa. Min ma nzertahx matul ħajtu huwa fid-dmir li jsir jaf min kien Pawlu Aquilina u jibqa' jgħożżu bil-qima għall-ġenerazzjonijiet li ġejjin. Għalhekk, tajjeb li nagħtu daqqa t'għajn fuq fuq dwar kif dan il-personaġġ stabilixxa ruħu fil-Gżejjer Maltin u, fuq kollox, f'raħal twelidna. Huwa jagħmlilna ġieħ u aħna kburin bih. Imwieled: 28 ta' Awwissu, 1929, Siġġiewi, Malta. Miet: 29 ta' Jannar, 2009 (fl-eta' ta' 79 sena). Xogħol: Surmast Prinċipali, Poeta, Kittieb. Pawlu Aquilina (Awwissu 28, 1929 — Jannar 29, 2009) kien poeta u kittieb Malti mis-Siġġiewi, Malta. Huwa studja fis-Seminarju tal-Arċisqof u fil-Kulleġġ għat-Taħriġ tal-Għalliema ta' San Mikiel. Fl-1950 Aquilina beda l-karriera tiegħu fit-tagħlim fl-Iskejjel Primarji Governattivi Maltin sal- 1957 meta ġie maħtur kittieb mad-Dipartiment tal- Informazzjoni fit-Taqsima tax-Xandir Edukattiv, Fl-1959 huwa ġie maħtur Surmast tal-Malti fil-Liċeo. Fl-1978 laħaq surmast assistant u fl-1986 inħatar surmast. Pawlu Aquilina kiteb bosta poeżiji u trattati, xandiriet għar-radju u bosta xandiriet edukattivi għat-tfal tal-iskola. Fuq talba tal-Provinċjal Ġiżwita, il-poeta Fr Ġuże Delia SJ., qaleb għall-Malti id- drama bil-versi storiċi-reliġjużi El Divino Impaciente mill-verżjoni Ngliża 'A Saintin GS SIĠĠIEWI FESTIVAL BRASS BAND £ SOCIAL CLUB aHurrv' tal-poeta u kittieb Spanjol famuż Josċ Maria Peman. Xogħolijiet oħra ta' traduzzjoni: 'St Vincent de Paule's Residence for the Elderlv- The medico- socialrecord', ta' Dr Paul Cassar, MD.BSc (Lond)., FRHist.S.(Lond)D.Litt. Kien Editur Konġunt ma' Ġużċ Diacono fl-edizzjoni riveduta tad-Dizzjunarju Ingliż-Malti (ħames volumi) ta' Dun Karm Psaila; (1991-1993). Fl-1992 ippubblika siltiet mill-poeżiji tiegħu f'volum wieħed Mill-Beraħ ta' l-Għelieqi. Huwa rebaħ ħafna kompetizzjonijiet tal-letteratura. Pawlu Aquilina miet Malta fid-29 ta' Jannar, 2009. Fis-26 ta' Frar, 2012, ġie inawgurat mill- Eċċellenza Tiegħu Dott. George Abela, monument f'ġieħ Pawlu Aquilina fi Triq il-Fawwara, is-Siġġiewi. Xogħolijiet Prinċipali. e Mill-Beraħ ta' l-Għelieqi. Ġabra ta' poeżiji miktuba mill-poeta bejn l-1946 u l-1991. Introduzzjoni studjuża mill- Professur Oliver Friggieri. Ippubblikat fl- 1992 minn Publishers Enterprises Group (PEG) Limited u sponsorjat minn 'Tug Malta Limited. Pawlu Aquilina (1929) ħareġ il-ġabra ta' poeżiji Mill-Beraħ ta' l-Għelieqi. Fl- 2006 ippubblika t-tieni ġabra ta' Poeżiji: ERĠA SEMMAGĦLI L-GĦANJA. e L-Għanja Tiegħi lil Ħal Xluq. Ippubblikat fl- 2002. e. Hawn Twieldet u Tibqa' Tħabbat Qalbi. Ġabra ta' kitbiet dwar raħal twelidu s-Siġġiewi. Introduzzjoni studjuża mill- Professur Mario Vassallo: tad-Dipartiment tas- Soċjoloġija, Universita' ta' Malta. Ippubblikat fl- 2004 mill-Kunsill Lokali tas-Siġġiewi u sponsorjat minn Philip Agius €: Sons Ltd. e. Erġa' Semmagħli l-Għanja — Ippubblikat fl- 2006. It-tieni ġabra ta' poeżiji. Il-ktieb kien sponsorjat u ppubblikat minn JM Vassallo Vibro Blocks Limited. Il-qligħ minn dan il- ktieb mar għad- Dar Tal-Providenza, dar karitatevoli u mhux kummerċjali għal tfal b'diversi diżabilitajiet. e L-Għanja Tiegħi lil Ħal Kbir— 2008. e Is-Siġġiewi u t-Toroq Tiegħu - 2009, Ippubblikat mill-Kunsill Lokali tas- Siġġiewi. Forsi dan l-inventarju u repertorju tax- xogħolijiet ta' Pawlu Aquilina jaf jidher żgħir u qasir. B'danakollu, hemm teżori u rikkezzi fihom. Id-diskussjoni tagħmel lill-bniedem ikollu moħħu ċar u miftuħ; il-meditazzjoni tagħmlu bniedem matur ħafna; il-qari tagħmlu bniedem sħiħ u komplet. Mid-distrazzjonijiet kollha tal-ħajja, m'hemm xejn daqshekk xieraq sabiex timla l-ispazji vojta tagħha daqs il-qari tax-xogħolijiet t'awturi utli u divertenti bħal Pawlu Aquilina. U l-aħjar tal-ktieb mhuwiex il-ħsieb li jkun fih, iżda l-ħsieb li iqajjem fina; l-istess bħal ma is-sbuħija tal-mużika ma tinstabx fin-noti imma fis-sentimenti u passjoni li jitqajmu f'qalbnal Il-fjur tal-ġakaranda Mal-ilma tal-funtana u l-kant tar-ru mal tara Ejjew, mela, napprezzawhom u ngħixuhom dawn ix-xogħolijiet u mhux inħalluhom fuq l-ixkaffa jiġbru t-trab maż-żmien. Min jaf, forsi għad ikun hemm xi ħadd li lest jisponsorja l-ġabra f'volum wieħed ix-xogħolijiet kollha ta' Pawlu Aquilina. Forsi wkoll jibda jkun hemm ta' spiss xogħoljiet magħżula ta' Pawlu Aquilina biex jagħmlu parti mill- istudji f'livell sekondarju u terzjarju tal-edukazzjoni tal-istudenti t'għada. B'hekk, Pawlu Aquilina .ma jintesa qatt maż-żmien Referenzi u Ħajr lil: Poeżiji xi jfisser għalina u jibqa' jinkina kull siegħa li ddur. 777 9 Sħuu